Nr. ..................../............................2023

**REFERAT DE APROBARE**

*a proiectului de Ordin privind aprobarea* *modelului şi conţinutului formularelor şi documentelor utilizate în activitatea de verificare documentară*

Prezentul referat de aprobare este elaborat în conformitate cu prevederile   
art. 6 alin. (3) și art. 30 alin. (1) lit. c) și alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de ordin privind aprobarea modelului şi conţinutului formularelor şi documentelor utilizate în activitatea de verificare documentară.

Proiectul de ordin a fost elaborat ținând cont de prevederile art. 57 alin. (1), (4) și (5) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, ale art. 13 alin.(4) din Hotărârea Guvernului nr. 43/2020 privind organizarea şi funcţionarea Ministerului Mediului, Apelor și Pădurilor, cu modificările și completările ulterioare, ale art. 11, alin. (4) și art. 12 din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, precum și ale art. 5 lit. i) din anexa la Hotărârea Guvernului nr. 277/2023 privind aprobarea Regulamentului de organizare şi funcţionare a Administraţiei Fondului pentru Mediu, precum și ale art. 148-149 din Legea nr. 207/2015 privind Codul de procedură fiscală, cu modificările şi completările ulterioare.

**Baza legală a proiectului de ordin supus aprobării** o constituie prevederea art. 11 alin. (4) din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, conform căreia: ”*Formularele şi instrucţiunile de utilizare a acestora privind administrarea creanţelor datorate bugetului Fondului pentru mediu se aprobă prin ordin al conducătorului autorităţii publice centrale pentru protecţia mediului*”, precum și cea de la art. 342 alin. (3) din Legea nr. 207/2015 privind Codul de procedură fiscală, cu modificările şi completările ulterioare, care prevede: *”Formularele necesare şi instrucţiunile de utilizare a acestora, privind realizarea creanţelor bugetului general consolidat administrate de alte autorităţi publice care administrează creanţe fiscale, precum şi orice norme sau instrucţiuni necesare aplicării unitare a prezentului cod se aprobă prin ordin al ministrului de resort sau al conducătorului instituţiei publice, după caz, cu avizul Ministerului Finanţelor Publice.”*

Invederăm faptul că potrivit prevederilor Codului de procedură fiscală, cu modificările și completările ulterioare, organele de control fiscal au competenţă în efectuarea verificării documentare pe întreg teritoriul ţării. Verificarea documentară se efectuează în cadrul termenului de prescripţie a dreptului de a stabili creanţe fiscale, în funcţie de riscul fiscal identificat. Pot fi supuse verificării documentare perioade determinate din cadrul uneia sau al mai multor perioade impozabile. Potrivit prevederilor legale în vigoare, operaţiunile şi documentele ce sunt supuse verificării documentare se selectează de organul fiscal competent a efectua controlul, utilizându-se metode indirecte de stabilire a veniturilor, prevăzute la art. 138 alin. (9) din Legea nr. 207/2015.

În cadrul verificării documentare, comunicările între organul de control şi contribuabil/plătitor se pot realiza în condiţiile art. 79 din acelși act normativ.

Astfel, în vederea realizării activității de verificare documentară se impune aprobarea modelului şi conţinutului formularelor şi documentelor utilizate în activitatea de verificare documentară.

Pentru motivele invocate, vă rugăm să aprobați emiterea Ordinului privind aprobarea modelului şi conţinutului formularelor şi documentelor utilizate în activitatea de verificare documentară.

**PREȘEDINTE,**

**Laurențiu Adrian NECULAESCU**

**Director General**

**Florin Răzvan ALECU**

**Director General Adjunct**

**Andreea COMAN**

**Șef Birou, Întocmit,**

**Emilia PAVEL Diana FELEAGĂ** elAndreea